સંજયના જેલવાસ દરમિયાન રિયા તેને મળવા માટે જેલ જતી હતી. સંજયે એક ઈન્ટરવ્યૂમાં કહ્યું હતું કે, “હું જેલમાં હતો ત્યારે મને રિયા સાથે પ્રેમ થઈ ગયો.” જેલમાંથી બહાર આવ્યા બાદ વેલેન્ટાઈન ડેની પાર્ટીમાં સંજયે રિયાને પ્રપોઝ કરી હતી. જે બાદ બંનેએ સાંઈ બાબા મંદિરમાં જઈને લગ્ન કરી લીધા. લગ્ન બાદ સંજયે 7 ફિલ્મો સાઈન કરી હતી. શૂટિંગમાં વ્યસ્ત હોવાના કારણે તે રિયાને સમય નહોતો આપી શકતો. એક ઈન્ટરવ્યૂમાં સંજયે સ્વીકાર્યું હતું કે, શૂટિંગના કારણે તેની પર્સનલ લાઈફ ખતમ થઈ ગઈ હતી.